I august 1940 kom hauptsturmführer Dieter Wisliceny til Bratislava som rådgiver i jødesaker for regjeringen i Republikken Slovakia. Wisliceny var utsending fra Eichmanns kontor og arbeidet sammen med de tyske diplomatene i Bratislava. Ved rettsoppgjøret etter krigen uttalte Dieter Wisliceny at planen var å fjerne jødenes livsgrunnlag og slik skape et sosialt og økonomisk problem som kunne løses ved å deportere jødene.